# Zornotzako geltokia

    Artikulu hau Amorebieta izeneko geltokiari buruzkoa da; Amorebieta Geralekua gaitzat duena beste hau da: «Amorebieta geralekua»
Amorebieta Euskotren Trena eragilearen E1 eta 1D lineei dagokien lurgaineko geltokia da, Zornotza udalerriko Leginetxe auzoan dagoena. Geltokia 1882ko uztailaren 1.an ireki zen, baina gaur egungo eraikina 1995ko urriaren 5ean inauguratu zen, eta Bizkaiko Garraio Partzuergoaren 3. tarifa-gunearen barruan dago.
Geltokia trenbidearen gaineko kotan dagoen bestibuludun eraikinaz eta bi estalpedun nasaz hornituta dago, bata zentrala eta bestea albokoa. Nasen arteko komunikazioa bestibulutik egiten da. Geltokia eskaileraz zein igogailuz hornituta dago, irisgarritasuna bermatzen delarik.

## Kokapena

Trenbide kokapenari erreparatuz, geralekua hurrengo trenbiden parte da:
* Zabalera metrikoa duen Bilbo-Donostia trenbidearen parte da, 22,310. puntu kilometrikoan kokatuta.
* Zabalera metrikoa duen Zornotza-Bermeo trenbidearen jatorria da, 0,000. puntu kilometrikoan kokatuta. Hala ere, gaur egun trenbide honek ez du zerbitzurik eskaintzen geltokian.
Kokapen geografikoaren inguruan, Garatondo errekan zehar hedatzen da, Landatxu eta San Pedro kaleen artean, Zornotza udalerrian.

## Sarbideak

Geltokiak hiru sarbide ditu, nagusia Sabino Arana kaletik, eskailera eta igogailu bidezkoa, eta bigarren mailakoak Santa Luzia Leginetxe auzotik eta Sabino Arana kaletik, zubi bidez eta arrapala bidez, hurrenez hurren. Sarbideotatik geltokiko bestibulura heltzen da, eta hortik nasetara eskailerak eta igogailuak daude.
* Sabino Arana kalea, 27
* Sabino Arana kalea, 42
* Santa Luzia Leginetxe auzoa, 12A

### Irisgarritasuna

| Geltokira sarbidea | Sabino Arana kalea, 27 |
| Geltokira sarbidea | Sabino Arana kalea, 42 |
| Geltokira sarbidea | Santa Luzia Leginetxe auzoa, 12A |
| Nasara sarbidea | 1. trenbidea |
| Nasara sarbidea | 2. trenbidea |
| Trenera sarbidea | 1. trenbidea |
| Trenera sarbidea | 2. trenbidea |

## Historia

Geltokia 1882ko uztailaren 1.an jarri zen martxan, Bizkaiko Trenbide Nagusiaren Konpainiak eraikitako Bilbo-Durango trenbidearen parte izanik.
1888ko abuztuaren 4an Zornotza-Gernika trenbidea inauguratu zen, geltoki-burua Zornotzako geltokia izanik. Hala, Bilbo, Zornotza eta Gernika arteko bidaiak eskaintzen hasi ziren, Bizkaiko Trenbide Nagusiaren Konpainia eta Zornotzatik Gernika-Lumorako Trenbide Konpainiaren artean sinatutako hitzarmenari esker.
Gernikako lineak hiru trenbide eta zubi birakorra zituen. Baita kotxetegiak, zama-garraioentzako biltegia, eta Bilbo-Durango trenbidearekin lotura egiteko trenbideak. Geltokiaren eraikina bi lineentzako bakarra zen.
1973an Bilbo-Donostia eta Zornotza-Bermeo trenbideen arteko lotura zuzena eraiki zen, bi lineen arteko aldaketa zuzena ahalbideratuz.
1989tik Bilbotik Bermeora ibiltzen diren trenak ez dira geltoki honetatik igarotzen.
1995ean Zornotza eta Lemoa arteko trenbide tartean trenbide bikoitza ezarri zen, eta bidaiarientzako eraikin berria egin zen, 1995ko urriaren 5ean inauguratua.

## Argazki galeria

* Sabino Arana 42 sarbidea
* Sabino Arana 27 sarbidea
* Geltokiko bestibulua
* Nasak geltoki barrutik

## Erreferentziak

* ↑ (Gaztelaniaz) Ararteko. «Diagnóstico de accesibilidad del sistema de transporte público en la CAPV» (Noiz kontsultatua: 2017-05-31).
* ↑ (Gaztelaniaz) Spanish Railway » Blog Archive » Ferrocarril Central de Vizcaya, Bilbao – Durango. (Noiz kontsultatua: 2017-10-27).
* ↑ OLAIZOLA ELORDI, JUANJO. «ZORNOTZA ETA BERMEO ARTEKO TRENA» Euskotren, 151 or. (Noiz kontsultatua: 2017-10-25).
* ↑ (Gaztelaniaz) Spanish Railway » Blog Archive » Ferrocarril de Amorebieta a Guernika y Pedernales (AGP) y Bermeo (*). (Noiz kontsultatua: 2017-10-21).

## Ikus, gainera

* Zornotza
* Amorebieta geralekua
* E1 linea (Euskotren)
* Bilbo-Donostia trenbidea
* Zornotza-Bermeo trenbidea
* Euskotren Trena
* Eusko Trenbideak

## Kanpo estekak

* Euskotrenen webgunea
* Datuak: Q3497370
* Multimedia: Amorebieta train station / Q3497370